عام مفسرین" قربیٰ" سے مراد خاص آنحضرت ﷺ کے اہل بیعت لیتے ہیں ، لیکن عبد اللہ ابن عباس ؓ قریش کے تمام قبائل کو اس میں شامل کرتے ہیں ، ایک مرتبہ کسی نے ان سے " مودۃ فی القربی " کی تفسیر پوچھی ، سعید بن جبیر بولے اس سے مراد آنحضرت ﷺ کی قرابت ہے ، یعنی آپ کے اہل بیت کی قرابت ، ابن عباس ؓ نے کہا تم نے جلد بازی سے کام لیا ، قریش کا کوئی قبیلہ ایسا نہ تھا جس سے آنحضرت ﷺ کی قرابت نہ رہی ہو ، اس آیت میں یہ سب شامل ہیں ۔
Entity: سعید بن جبیر — Type: /person